**Harmonogram:**

**Od 09.00 – 09.45 hod. Registrácia účastníkov**

**Témy prednášok:**

**08. 07. 2025**

**Prednáška 10.00 – 11.00 hod.**

**Úvod a informácie do štúdia psychológie**

*Informatívna prednáška pre záujemcov a budúcich študentov psychológie*

**PhDr. Mgr. Zuzana Wirtz, MBA**

Informatívna prednáška je určená pre všetkých **budúcich študentov a záujemcov o štúdium psychológie na VŠZ a SP sv. Alžbety v Bratislave**. Poskytne mi komplexný prehľad o štúdiu a jeho organizácii. Účastníci sa dozvedia, ako prebieha štúdium psychológie na našej škole, kto sú pedagógovia pôsobiaci na katedre, kto bol zakladateľom VŠZ a SP sv. Alžbety a kto je aktuálnym rektorom. Budú im poskytnuté **informácie o zameraní štúdia psychológie na našej škole**, aké predmety katedra ponúka a ako sú medzi sebou prepojené, aby pochopili **fungovanie kreditového systému** a vedeli, koľko kreditov je potrebných získať pre úspešné ukončenie semestra a celého štúdia. Študenti sa tiež oboznámia s **významom vzájomnej spolupráce a spolupatričnosti počas štúdia**. Dozvedia sa, aké **podporné služby majú k dispozícii**, vrátane sociálno-psychologického poradcu, tútora a koordinátora študentov, na ktorého sa môžu obrátiť v prípade akýchkoľvek otázok či problémov pri štúdiu.

Táto prednáška im poskytne všetky **potrebné informácie k úspešnému absolvovaniu bakalárskeho stupňa** štúdia v odbore psychológia.

***Pokračovanie prednášok***

**08. 07. 2025**

**Prednáška 12.15 – 15.00 hod.**

**Psychodiagnostika – psychodiagnostické testy Stroopov test a Ravenove progresívne matice**

*Teoretická prednáška a praktické ukážky psychodiagnostických testov*

**doc. PhDr. Eva Šovčíková, PhD.**

Vzhľadom na veľký záujem a úspech prednášky **o psychodiagnostických testoch**, ktorá bola súčasťou prednášok 1. ročníka LŠPP, sme sa rozhodli zaradiť túto tému aj do tohtoročného programu. Oboznámi účastníkov s psychodiagnostickými metódami, pričom okrem **teoretického výkladu ponúkne aj praktické ukážky ich aplikácie a vyhodnocovania.**

Počas dvojhodinovej prednášky získajú účastníci nielen teoretické poznatky, ale aj praktické zručnosti potrebné na **spracovanie výsledkov psychodiagnostických metód**. Prvá hodina bude venovaná teoretickému prehľadu diagnostických testov, po ktorom budú nasledovať ukážky ich použitia a interpretácie výsledkov. Kombinácia teórie a praxe poskytne študentom jedinečnú **možnosť prepojiť získané vedomosti s reálnou aplikáciou**, čím sa nielen prehĺbia ich odborné znalosti, ale sa aj posilní ich motivácia v ďalšom štúdiu.

**09. 07. 2025**

**Prednáška 10.00 – 14.15 hod.**

**Canisterapia**

*Prednáška a názorná ukážka canisterapie - práce so psami a klientmi*

**MVDr. Dana Palušová**

Prednáška **o canisterapii** je určená pre všetkých záujemcov o tento **rozvíjajúci sa liečebný nástroj**. Dr. Palušová sa dlhoročne venuje Canisterapii, pomocou ktorej pomáha mnohým klientom s rôznymi ťažkosťami. Počas prednášky sa dozviete o **základných druhoch canisterapie**, jej možnostiach využitia v praxi, liečebných výsledkoch a najnovších výskumoch v tejto oblasti. Program prednášky je rozdelený na dve časti. **Prvá časť sa zameria na teoretické poznatky** a najnovšie vedecké zistenia. **Druhá časť** **bude praktická** – účastníci si budú môcť osobne vyskúšať interakciu s terapeutickými psami.

Canisterapia **významne pomáha deťom, dospelým aj seniorom**. Budete mať možnosť vidieť a spoznať **štvornohých hrdinov, ktorí menia životy ľudí** – Orchideu, Elisabeth a Wandyho. Wandy je jedinečný terapeutický pes, ktorý u seniorov nahrádza bábikoterapiu.

**21. 07. 2025**

**Prednáška 10.00 – 11.30 hod.**

**Praktická starostlivosť o novorodenca**

*Prednáška o vytváraní vzťahovej väzby a praktická ukážka starostlivosti o novorodenca*

**Mgr. Soňa Rossi, PhD.**

Prednáška sa zameriava na **starostlivosť o bábätko** po narodení a **počas prvých týždňov a mesiacov jeho života**. Vysvetľuje, čo sa deje s matkou a bábätkom po pôrode a približuje fyziologické procesy vedúce k vytvoreniu vzťahovej väzby. Na praktických príkladoch bude vysvetlené, **ako bábätko kŕmiť**, ako zistiť, či je dostatočne nasýtené, ako ho upokojiť, keď plače, a **ako mu pomôcť pri zaspávaní**, všetko **v súlade s vedeckými poznatkami**. Obdobie po narodení je významné z hľadiska duševného zdravia jednotlivca počas celého života, ako aj pre vzťah medzi rodičmi a dieťaťom. Spomenieme tiež **riziká**, ktoré so sebou **prinášajú škodlivé rady a odporúčania**. Prednáška prinesie informácie pre všetkých, ktorí plánujú mať v budúcnosti deti alebo budú pracovať s detskými klientmi a ich matkami.

***Pokračovanie prednášok***

**21. 07. 2025**

**Prednáška 12.30 – 14.30 hod.**

**Poradenstvo**

*Prednáška a praktická ukážka poradenského procesu*

**doc. PhDr. Alexandra Topoľská Al Trad, PhD.**

Každý z nás **občas prechádza náročnými obdobiami**. Keď rozhovor s blízkymi nestačí a pociťujeme smútok, úzkosť, vyčerpanie alebo sa potrebujeme na svoju životnú situáciu pozrieť z nadhľadu, môže byť **užitočné vyhľadať poradcu, ktorý nám pomôže nájsť vnútornú rovnováhu a zvládnuť životné zmeny**. Poradca neposkytuje hotové riešenia, ale sprevádza nás na ceste k vlastným odpovediam. Každý z nás je najväčším odborníkom na svoj vlastný život a riešenia, ku ktorým sa v spolupráci s poradcom dopracujeme sami, bývajú najúčinnejšie.

Na prednáške si priblížime **priebeh poradenského sedenia z pohľadu poradcu aj klienta a ukážeme si modelovú situáciu**. Zároveň sa **pozrieme na významné psychologické smery, ktoré ovplyvnili poradenstvo** – napríklad psychoanalýzu, kognitívno-behaviorálny prístup či humanistickú psychológiu. Spomenieme aj významných psychológov, akými boli Sigmund Freud, Carl Rogers či Virginia Satirová. V rámci diskusie odpovieme na otázky študentov.

**Letná Škola Praktickej Psychológie ponúka účastníkom podujatia chutné občerstvenie a príjemný zážitok.**

 **Tešíme sa na Vás!**

**Kontakt:**

**PhDr. Mgr. Zuzana Wirtz, MBA**

Organizátor LŠPP

 wirtz.vssv@gmail.com

* 0905 489 539 (12.00 – 16.00 hod.) okrem stredy